दरभंगा : ललित नारायण मिथिला विश्वविद्यालय पूर्वी क्षेत्र अंतर विश्वविद्यालय महिला कबड्डी क खिताब जीत लेलक। कामेश्वर नगर स्थित नागेन्द्र झा स्टेडियम मे भेल मुकाबला मे ललित नारायण मिथिला विश्वविद्यालय सबटा पूर्वानुमान कए झुठला पिछला विजेता पश्चिम बंगाल क वर्द्धमान विश्वविद्यालय कए 16 क मुकाबला मे 25 अंक स हरा कए खिताब अपन नाम क लेलक । नॉक आउट चरण मे शानदार प्रर्दशन क लीग स्टेज मे स्थान बनेनिहार मिथिला विश्वविद्यालय एहि ठाम सेहो ओहने प्रदर्शन केलक आ सबटा तीन मैच जीतकए छह अंक क साथ शीर्ष पर रहैत खिताब अपन नाम क लेलक। ओतहि एकटा अन्य मुकाबला मे काशी विद्यापीठ मगध विश्वविद्यालय कए 76 -10 स हरा कए चार अंक हासिल केलक आ उप विजेता बनि गेल। मिथिला विश्वविद्यालय क खिलाड़ी ग्रिमी कुमार कए प्रतियोगिता क बेस्ट परफार्मर घोषित कैल गेल। 